

NOTA DE FUNDAMENTARE
la proiectul Ordinului viceprim-ministrului, ministrului infrastructurii și dezvoltării regionale cu privire la aprobarea Metodei de determinare a gradului de finalizare a construcției în scopul impozitării
                            
	1. Denumirea sau numele autorului și, după caz, a/al participanților la elaborarea proiectului actului normativ

	Proiectul Ordinului viceprim-ministrului, ministrului infrastructurii și dezvoltării regionale cu privire la aprobarea Metodei de determinare a gradului de finalizare a construcției în scopul impozitării a fost elaborat de către Ministerul Infrastructurii și Dezvoltării Regionale. 

	2. Condițiile ce au impus elaborarea proiectului actului normativ

	2.1. Temeiul legal sau, după caz, sursa proiectului actului normativ

	Elaborarea proiectului este determinat de necesitatea aplicării prevederilor art. 277 și art. 278 alin. (1) din Codul Fiscal nr. 1163/1997, care reglementează determinarea gradului de finalizare a construcției în scopul stabilirii bunului imobil în calitate de obiect al impunerii.
Totodată, proiectul are drept temei Recomandarea nr. 5 din Raportul de audit al conformității asupra înregistrării, evaluării și impozitării bunurilor imobile de către autoritățile publice locale, aprobat prin  Hotărârea Curții de Conturi nr.65/2025, care prevede necesitatea instituirii unei proceduri clare, unitare și transparente privind determinarea gradului de finalizare a construcțiilor nefinalizate.
De menționat că, Avizul tehnic ce atestă gradul de executare a construcției și corespunderea lucrărilor de construcție cu documentația de proiect se eliberează de către experții tehnici atestați, în conformitate cu codul practic CP C.04.06-2013, aprobat prin ordinul Ministrului dezvoltării regionale și construcțiilor al Republicii Moldova nr. 46 din 10 aprilie 2013 cu aplicare din 01.05.2013

	2.2. Descrierea situației actuale și a problemelor care impun intervenția, inclusiv a cadrului normativ aplicabil și a deficiențelor/lacunelor normative

	În prezent, determinarea gradului de finalizare a construcțiilor în scopul stabilirii obligației fiscale este prevăzut la art. 278 alin. (1) din Codul Fiscal nr. 1163/1997, însă norma legală are caracter general și nu este însoțită de un mecanism procedural detaliat de aplicare.
Totodată, cadrul normativ din domeniul administrației publice locale nu conține reglementări în mod detaliat: procedura de constituire a comisiei competente; metodologia de determinare a gradului de finalizare; termenele procedurale; forma și regimul juridic al Actului de constatare. 

	3. Obiectivele urmărite și soluțiile propuse

	3.1. Principalele prevederi ale proiectului și evidențierea elementelor noi

	Proiectul de Regulament are ca scop următoarele prevederi: 
1) Stabilește domeniul de aplicare și scopul de determinării gradului de finalizare;
2) Reglementează constituirea și componența Comisiei de determinare;
3) Instituie procedura de inițiere (din oficiu sau la cerere);
4) Stabilește termenele procedurale clare pentru notificare și prezentarea documentelor;
5) Reglementează situațiile de neprezentare a documentelor;
6) Stabilește metoda de calcul procentual al gradului de finalizare;
7) Reglementează semnarea, comunicarea, contestarea și valabilitatea Actului de constatare;
8) Clarifică natura juridică a Actului de constatare – act administrativ cu caracter individual, cu efect exclusiv fiscal.

	3.2. Opțiunile alternative analizate și motivele pentru care acestea nu au fost luate în considerare

	Opțiuni alternative nu au fost examinate, întrucât lipsa intervenției normative ar conduce la menținerea neuniformităților în aplicarea prevederilor legale și la dificultăți în corelarea normelor fiscale cu cele din domeniu urbanismului și construcțiilor.

	4. Analiza impactului de reglementare 

	4.1. Impactul asupra sectorului public

	Proiectul nu are impact asupra sectorului public.

	4.2. Impactul financiar și argumentarea costurilor estimative

	Proiectul nu are impact sub formă de costuri financiare pentru bugetul de stat.

	4.3. Impactul asupra sectorului privat

	Proiectul nu are impact asupra activității de întreprinzător, în sensul că nu conține norme care să vizeze activitatea mediului de afaceri. Reglementările au caracter tehnic și procedural, fiind circumscrise determinării gradului de finalizare a construcțiilor în scop fiscal.

	4.4. Impactul social

	4.4.1. Impactul asupra datelor cu caracter personal

	Nu este aplicabil

	4.4.2. Impactul asupra echității și egalității de gen

	Nu este aplicabil

	4.5. Impactul asupra mediului

	Proiectul nu are impact asupra mediului. 

	4.6. Alte impacturi și informații relevante

	Nu sunt identificate alte impacturi relevante.

	5. Compatibilitatea proiectului actului normativ cu legislația UE 

	5.1. Măsuri normative necesare pentru transpunerea actelor juridice ale UE în legislația națională

	Proiectul nu transpune acte juridice ale UE.

	5.2. Măsuri normative care urmăresc crearea cadrului juridic intern necesar pentru implementarea legislației UE

	Nu este aplicabil.

	6. Avizarea și consultarea publică a proiectului actului normativ

	În scopul respectării prevederilor Legii nr. 239/2008 privind transparența în procesul decizional, anunțul privind inițierea elaborării proiectului a fost publicat pe pagina web oficială a Ministerului Infrastructurii și Dezvoltării Regionale și pe portalul guvernamental particip.gov.md la următorul link https://particip.gov.md/ro/document/stages/*/15966 
La fel, proiectul a fost supus avizării, iar propunerile recepționate au fost sistematizate și incluse în sinteza obiecțiilor și propunerilor la proiect.
[bookmark: _GoBack]Proiectul este plasat pe paginile web nominalizate supra,  la următorul link: https://particip.gov.md/ro/document/stages/*/15966

	7. Concluziile expertizelor

	Proiectul Metodei a fost supus expertizei juridice, în conformitate cu cerințele Legii nr.100/2017 cu privire la actele normative. Totodată, potrivit art.28 alin.(2) lit.d) din Legea integrității nr.82/2017, proiectul nu întrunește condițiile care ar determina obligativitatea efectuării expertizei anticorupție.
Rezultatele examinării expertizelor menționate au fost incluse în sinteza obiecțiilor și propunerilor la proiect.

	8. Modul de încorporare a actului în cadrul normativ existent

	Proiectul nu contravine legislației naționale și asigură aplicarea coerentă a prevederilor Codului fiscal nr. 1163/1997 și ale cadrului normativ din domeniul urbanismului și construcțiilor. 
Adoptarea Ordinului nu implică modificarea altor acte normative. 

	9. Măsurile necesare pentru implementarea prevederilor proiectului actului normativ

	Nu sunt necesare de întreprins măsuri suplimentare.

